אודי שרבני

אודי (אהוד יגאל) שרבני (נולד ב-12 במרץ 1976) הוא סופר, משורר, פזמונאי ותסריטאי ישראלי. שרבני נולד בשנת 1976 בשכונת הדר יוסף בתל אביב. אמו, שושנה שרבני, עלתה מעיראק, ואביו, אברהם ניסן שרבני ז"ל נולד בחברון. שרבני הוא נכדו של המקובל יהושע שרבני זצ"ל. שרבני היה כדורגלן מקצועני. הוא נפצע בשרירי הבטן ופרש. שיחק במחלקת הנוער של מכבי תל אביב, ובקבוצת הבוגרים של הכח רמת-גן, מכבי הרצליה והפועל יהוד. עם פרישתו החל לכתוב. הוציא את העיתון המחתרתי "מסטיק אבטיח" שחולק ברחבי הארץ.[דרוש מקור] בשנת 2003 החל לכתוב במגזין 42 מעלות (שלימים שינה את שמו ל-360 מעלות) את הטור "מסטיק אבטיח". בהמשך כתב בעיתונים ובאתרים כגון טיים אאוט, העיר, וואלה, עכבר העיר, ובעיתון הארץ. בעיתון הארץ כתב את הטור "מתחת לחלוץ", שהיווה זווית אחרת למשחק אותו סיקר וכלל גם את פסקול המשחק. ב-2004 החל לכתוב באתר וואלה בנושאי אמנות וספורט. כתיבתו בוואלה! בשנת 2009 זכה שרבני במקום הראשון בתחרות הסיפור הקצר של "הארץ", בשנת 2017 הוענק לו פרס שרת התרבות למשוררים בתחילת דרכם. ספרו "יש לך בשביל מה", נכלל ברשימה הארוכה לפרס ספיר 2016. ביוני 2019 החל להגיש את התוכנית ציפורי לילה בגלי צה"ל, ביחד עם נועה ברמן-הרצברג. שירו "המדינה שכחה תינוק במכונית (וזה אתה)", הוכנס בשנת תשפ"ג (2022) לתוכנית הלימודים החדשה בשירה ונלמד לבגרות לספרות. בנוסף, שירו "מלמיליאן", וקטעים קצרים מתוך הרומן "למה אתה לא מחייך" הוכנסו לתוכנית הלימודים בחטיבת הביניים במסגרת יחידה לימודית בנושא ספרות וספורט.[דרוש מקור] שרבני כתב שירים לזמרים ברי סחרוף, שרון מולדאבי, אסף ארליך, מאור כהן, זוהר גינזבורג, יוגב גלוסמן, אקו, אסף שריג, אביעד בן חיים, חמי רודנר. "כמו ששומעים" הוא אלבום משותף של שרבני ומאור כהן שיצא בספטמבר 2021. מאור כהן אחראי על כל הלחנים ואודי שרבני על כל המילים. בראיונות העיתונאיים שליוו את יציאת האלבום הוא הוגדר "תקליט קונספט של תקליט קונספט".[דרוש מקור] האלבום בנוי מעשרה שירים וארבעה קטעי מעבר. בין השירים שבאלבום: "לומדת גרפולוגיה", "לונג-שוט לקומדיה, קלוז-אפ לטרגדיה", "עדין וגם שורט", "יש הרבה כמוני, אבל אין כמוני כשאני איתך", "צלליות", בסוף זה נמאס", ועוד. את יציאת התקליט ליווה הקליפ של שיר הנושא. בציון שנה למתקפת הפתע על ישראל הוציא את שירו "אדם ללא אדם" שאותו שר חמי רודנר והלחין עדי רנרט. חלקו השלישי של השיר מתאר מפגש אקראי בין בחור ובחורה שמתרחש ברחוב אלנבי. אותו זוג שמכיר מהעבר, מבין שייפגש למחרת במסיבה. שרבני לא מציין את שם המסיבה, אך לפי אותו חלק אפשר להבין שמדובר על הטבח בפסטיבל נובה. סיום החלק מתכתב עם שש אחרי המלחמה מתוך הספר החייל האמיץ שוויק. הַשָּׁעָה תִּהְיֶה שָׁלוֹשׁ וַחֲמִשָּׁה בְּיוֹם שִׁשִּׁי זֶה יִהְיֶה עוֹד יוֹם סְתָמִי, בְּאוֹקְטוֹבֶּר, בַּשִּׁשִּׁי הוּא יָדַיִם בַּכִּיסִים, בּוֹהֶה לְבַד בְּיוֹם סְתָוִי הִיא תֵּצֵא מֵעוֹד פְּגִישָׁה, תֵּלֵךְ מוּלוֹ בְּאָלֶנְבִּי תְּסַמֵּן לוֹ אָזְנִיּוֹת וְאָז תַּגִּיד לוֹ "מִי אֲנִי?" יְחַיֵּךְ כְּמוֹ שֶׁכְּבָר תִּרְגֵּל שָׁנִים מוּל הָרְאִי יִתְרַגְּשׁוּ כְּשֶׁיִּתְבָּרֵר שֶׁיִּפָּגְשׁוּ בַּמְּסִבָּה יִתְחַבְּקוּ וְיִקְבְּעוּ מָחָר בְּשֵׁשׁ שְׁלוֹשִׁים אַחֲרֵי זְרִיחָה. שרבני כתב שישה ספרים. ספריו מגוונים ועוסקים בישראליות דרך הזיכרון והשפה. ב-2011 פרסם את רומן הביכורים שלו, "למה אתה לא מחייך". ב-2016 פרסם את ספרו "יש לך בשביל מה" שנכלל ברשימה הארוכה של פרס ספיר. ב-2018 פרסם את הספר "צריך לעשות את זה יותר". ב-2020 פרסם את ספר השירה "אהבתי יותר את החומר המוקדם שלך". ב-2023 פרסם את הספר "כל קשר בין הדמויות". ב-2024 פרסם את ספר השירה "בכורתי – מחזור שירים בגדילה". "הסיפור של סאם ובלונדי" הוא ספר שנכתב על-ידי שרבני בהזמנתו המיוחדת של בית המלון Sam&Blondi שברחוב שינקין, תל אביב. הספר, שנמצא בכל אחד מחדרי המלון, מכיל 12 פרקים המתארים את חוויות בני הזוג סאם ובלונדי בבית המלון וסביבתו. הספר כתוב בעברית ובאנגלית. שיריו, סיפוריו ומסותיו מתפרסמים באנתולוגיות וכתבי עת דוגמת "הו!", "מאזניים", "פטל", "ננופואטיקה", "הליקון", "אורות", מדור השירה של "ישראל היום", "תרבות וספרות" של עיתון הארץ, מדור השירה של 7 לילות מבית "ידיעות אחרונות", כתב העת הנויורקי As Promised, ובאתרים נבחרים מתחום הספרות. שרבני שומר על שלושה אילוצים קבועים שחייבים להופיע בכל ספריו. גיבור הספר תמיד ללא שם. היצירה 4′33″ של ג'ון קייג' מבליחה כמטפורה. התופעה כאבי פנטום מבליחה כמטפורה. בשנת 2015 טבע את המונח "עידן הפוליטקלי אוטו-קורקט" במאמר אשר פורסם באתר המקום הכי חם בגיהנום.[דרוש מקור] לימים, השתמש במונח זה בספרו "צריך לעשות את זה יותר". המונח אומר שלהבדיל מהפוליטקלי קורקט שבו הדברים מתואמים לרוח התקופה, הרי שכלפי יצירות ישנות יש קריאה מחודשת ומבטלת עבר, בהקבלה לבודק האיות (אוטוקורקט) המזהה בטקסט מילים החשודות בשגיאת כתיב, ומציע הצעות לתיקון אוטומטי. למה אתה לא מחייך: רומן. הוצאת מודן. עורכת מיכל חרותי. 2011. יש לך בשביל מה: שלוש נובלות. הוצאת הקיבוץ המאוחד- ספרית הפועלים. עורכת: נגה אלבלך. 2016. צריך לעשות את זה יותר: שלוש נובלות וסיפור קצר. הוצאת הקיבוץ המאוחד- ספרית הפועלים. עורכת: נגה אלבלך. 2018. אהבתי יותר את החומר המוקדם שלך: שירה. הוצאת הקיבוץ המאוחד. עורך: ארז שוייצר. 2020. כל קשר בין הדמויות. רומן. הוצאת פרדס. עורכת: נוית בראל. 2023. בכורתי – מחזור שירים בגדילה. שירה. הוצאת הקיבוץ המאוחד. עורך: ארז שוייצר. 2024. זוכה פרס שרת התרבות למשוררים מתחילים בתחילת דרכם לשנת 2017. ספרו השני "יש לך בשביל מה", נכלל ברשימה הארוכה של פרס ספיר לשנת 2016. זוכה תחרות הסיפור הקצר של עיתון הארץ לשנת 2009. אודי שרבני, ברשת החברתית פייסבוק אתר האינטרנט הרשמי של אודי שרבני אודי שרבני, דף שער בספרייה הלאומית אודי שרבני באתר עברית אודי שרבני, ב"לקסיקון הספרות העברית החדשה" חיים ברעם, עולה להתקפה, באתר הארץ, 2 בנובמבר 2011 מיה סלע, בועט במוסכמות, באתר הארץ, 19 באוקטובר 2011 עמרי אפק, למה אתה לא מחייך, כתבת וידאו מתוך ערוץ הספורט, 2 בינואר 2012 יהודה נוריאל, רעש לבן, באתר "ידיעות אחרונות", 20 ביוני 2016 סער גמזו, החלקיקים האלמנטריים, באתר ישראל היום, 1 ביוני 2016 אודי שרבני, אדם בלי פורמט, מיצג במוזיאון ישראל בשיתוף עם רון ארד, 5 בספטמבר 2012 אודי שרבני, השפה היא המוזיקה של הכותב - ספרים על הסכין, באתר ynet, 8 בדצמבר 2011 אודי שרבני, לשכב עם מוכרת הספרים, באתר nrg, ב-15 בנובמבר 2011 "צריך לעשות את זה יותר": קראו את העמודים הראשונים, באתר ynet, 6 באוקטובר 2018 קרן דותן, על רצפת חדר העריכה, באתר ישראל היום, 21 באוקטובר 2018 עידו בלס, ‏כל הדברים קורים במדרכות, באתר ‏מאקו‏, 2 בנובמבר 2018 צור ארליך, ממציא סמפול הדיאלוגים, באתר מקור ראשון, 2 בנובמבר 2018 שירי לב ארי וענת שרון בלייס, צריך לעשות את זה יותר: מה שכרוך, באתר כאן, 11 באוקטובר 2018 ציפי גון גרוס, צריך לעשות את זה יותר: אני אוהב מושגים סתומים בכוונה, באתר גלי צה"ל, 12 באוקטובר 2018 שירי שפירא, להיות למרות ולעשות את זה יותר, באתר ספרים באוטובוסים, 6 בינואר 2019 איתן גלס, "צריך לעשות את זה יותר": ספר מטלטל ומטריד שגורם לקורא לעצור ולחשוב, באתר הארץ, 29 בינואר 2019 ברי סחרוף ואודי שרבני, הופעה במשכנות שאננים, פסטיבל הסופרים, 14 במאי 2019 קובי מידן קורא מתוך "אהבתי יותר את החומר המוקדם שלך", סוכן תרבות, 7 בפברואר 2020 אודי שרבני מתראיין וקורא את "ואני לא יודע מה זה אומר", שוברים שורה, ערוץ הכנסת, 9 בפברואר 2020 באיפיג’יבי עם קלצ’קין מס' 47, ריאיון עם אודי שרבני, הפודקאסט של הרדיו איפיג’יבי, 12 במרץ 2020 שמעון בוזגלו, אחד מספרי השירה המשובחים יותר שקראתי, ולא רק בעברית, באתר ישראל היום, 26 במרץ 2020 רבקה מיכאלי, ריאיון עם אודי שרבני, באתר רדיו 103, 7 באוגוסט 2020 רן יגיל, "אהבתי יותר את החומר המוקדם שלך" מביא רוח חדשה לשירה הישראלית, באתר הארץ, 6 באוגוסט 2020 "המדינה שכחה תינוק במכונית (וזה אתה)" – ניתוח השיר באתר משרד החינוך, באתר משרד החינוך, 9 באוגוסט 2020 ליסה פרץ, ליסה פרץ משוחחת עם אודי שרבני, באתר כאן תרבות, 14 במרץ 2021 אודי בן סעדיה‏, "כל קשר בין הדמויות": אודי שרבני יודע שמילים לא מספיקות ובכל זאת מנחם באמצעותן, באתר וואלה, 23 באוגוסט 2023 אודי שרבני, "להתכונן לגרוע ביותר זה בוטנים. העניין הוא להתכונן לטוב ביותר", באתר טיימאאוט, 29 בספטמבר 2023 עמרי הרצוג, "כל קשר בין הדמויות": רומן קורונה מקורי של אודי שרבני, באתר הארץ, 11 באוקטובר 2023 רן בן-נון, פשר הקשר: אף אחד לא כותב אהבה כמו אודי שרבני, באתר עברית, 26 באוקטובר 2023 צור ארליך, גם אם עד הסוף לא היה קורה בו כלום, זה ספר מסעיר, באתר מקור ראשון, 15 בנובמבר 2023 יעקב גולדברג, ‏"כל קשר בין הדמויות" מתייחס ברצינות למשחקי מילים, באתר ‏מאקו‏, 26 בנובמבר 2023 גילי איזיקוביץ, אודי שרבני: "הרבה זמן הייתי על המדף ואולי עכשיו זה התור שלי", באתר הארץ, 30 בנובמבר 2023 תרבות יום א', מדובר בסדרת מופת ואל תתנו לריח הטוגנים לתעתע בכם, באתר הארץ, 3 בדצמבר 2023 מה שכרוך, "בכורתי - מחזור שירים בגדילה", קטעים ממסופרים שלא מסודרים לפי הסדר ומעידים על הכאוס בבית ובשירה (דקה 22:30), באתר כאן תרבות, 6 במרץ 2024 רן בן-נון, ראש בראש: אודי שרבני בשאלון של אתר עברית, באתר עברית, 7 במרץ 2024 איריס קול, שירה לנשמה: ריאיון עם אודי שרבני על "בכורתי – מחזור שירים בגדילה", באתר 103, 7 במרץ 2024 רבקה מיכאלי, "היה לי ויכוח עם עצמי אם אני יוצא קוצ'י מוצ'י מדי", באתר 103, 15 במרץ 2024 אהוד בנאי, קריאה מתוך "קריאה מתוך "בכורתי – מחזור שירים בגדילה", (דקה 24:30), באתר גלי צה"ל, 22 במרץ 2024 ענת שרון בלייס, "כל קשר בין הסופר למשורר", מתוך "אחת + 5", באתר כאן תרבות, 26 במרץ 2024 שאנן סטריט, שיחה עם אודי שרבני, באתר רלוונט, 1 באפריל 2024 עדו ניצן, תורת הכאוס, באתר ישראל היום, 24 ביוני 2024 גלעד מאירי, "אַתְּ שְׂמָאלִית. אֲנִי אֶהֱפֹךְ אֶת הָעוֹלָם בִּשְׁבִילֵךְ." באתר מעלה, 5 בספטמבר 2024 עמרי הרצוג, רומן קורונה מקורי, באתר הארץ, 10 באוקטובר 2023